Lunch (tegneserie)

**Lunch** er en norsk tegneserie, skrevet og tegnet av Børge Lund. Den humoristiske stripeserien foregår i et kontormiljø, sterkt preget av kverulanten og uromomentet Kjell. Den lille mannen med det store egoet befinner seg et stykke nede på stigen. Men med dårlige idéer, elendig arbeidsmoral, upassende kommentarer, og et og annet idiotisk påfunn, klarer han likevel å gjøre seg til midtpunktet for det meste som skjer.

Magasinet ble fra 2013 til 2018 utgitt av forlaget Egmont med Tonje Tornes som redaktør. Fra 2019 sikret Strand Forlag seg rettighetene til videre utgivelser av bøker og blader, med Lasse Espe som redaktør for magasinet, og Bjarne Robberstad som bok og kalenderredaktør. 

Sommeren 2013 fikk Lunch sitt eget blad, med utgivelse hver sjette uke. Det ble da den største nye tegneseriebladsatsing i Norge siden Pondus og Nemi i 2000 og 2002, med et lanseringsopplag på  på de første numre. I dag publiseres *Lunch* i 130 aviser, nettsteder og blader i Norge og utlandet , deriblant*Dagbladet*, *[[Dagens Næringsliv]]*, *[[Adresseavisen]]*, *[[Bergens Tidende]]*, *[[Stavanger Aftenblad]]*, *Sydöstran* (Sverige), *[[Ekstra Bladet]]* (Danmark), *Iltalehti* (Finland), *Publimetro* (Mexico), *La nacion* (Costa Rica), *El diario expresso* (Ecuador) og *El informe de David* (Panama). Tegneserien publiseres i 50 norsk aviser og nettaviser, samt i 21 norske blader og tidsskrifter. I tillegg går den i 54 aviser og blader i Sverige og seks aviser og blader i Danmark.

Børge Lund har siden 2014 hatt suksess med sitt humoristiske foredrag «Fra idé i lunsjen til internasjonal Lunch-suksess. Et foredrag om historiefortelling, tegning og jakten på kreativitet», som han har holdt for et hundretalls bedrifter, organisasjoner, og kommunale/statlige etater  i Norge, på næringslivskonferanser, fagseminarer, årsmøter og lignende.

Høsten 2022 ble det laget egen humorserie på TV 2 Play med en rekke kjente norske skuespillere i hovedrollene, blant annet Henrik Fladseth og Mattis Herman Nyquist. 

## Bakgrunn
I 2007 laget Børge Lund 15 striper til Dagbladets tegneseriekonkurranse. Han vant ikke, men fortsatte å jobbe med den nye serien, som fikk navnet Lunch. Etter to perioder som gjesteserie i Dagbladet, fikk Lunch fast publisering i Teknisk Ukeblad fra høsten 2008. Året etter fikk Lunch innpass som biserie i Pondusbladet, og fast publisering i Dagbladet. I 2010 fikk Lund Pondus-prisen på  kroner for *Lunch og første publikasjon* under tittelen *Lunch*, under Raptus - Bergen Tegneseriefestival. Opplaget var på 600 eksemplarer. I desember samme år inngikk Lund et samarbeid med Strand Comics. Den 27. juni 2011 utga Egmont Serieforlaget det første *Lunch*-albumet, «K-O-M-I-N-U-K-I-S-J-O-N», som på kort tid solgte ut opplaget. Den 30. januar 2012 utkom det andre *Lunch*-albumet, «Angry Kjell», som ble det første helnorske tegneseriealbumet til å komme ut samtidig både i trykt papirversjon og på nettbrett/ipad. Den 11. juni 2012 utkom det tredje *Lunch*-albumet, «Team Spirit», i et opplag på 30 000. Sommeren 2013 fikk Lunch sitt eget blad, med utgivelse hver sjette uke. Det ble da den største nye tegneseriebladsatsing i Norge siden Pondus og Nemi i 2000 og 2002, med et opplag på  for de første nummerne.
 
Høsten 2014 utkom den første store, kronologiske Lunch-boka i et førsteopplag på  eksemplarer. I november 2014, etter at boka hadde plassert seg på bokhandlernes bestselgerlister, ble den trykt opp i nytt opplag.

## Personer
* **Kjell** er en liten, skallet mann med relativt lav arbeidsinnsats når det gjelder oppgavene han er satt til å utføre, men med desto mer energi når det gjelder irrelevante påfunn. Har rollen som sand i maskineriet. Grei utdannelse men lite dannelse. Høylytt konspiratorisk av legning.
* **Nico** er designer og har avlagt troskapsed til Apple. Han er en svartkledd minimalist og ordensmenneske, og allergisk mot blant annet furumøbler og Microsoft.
* **Bache** var tidligere sjef i firmaet, og hvordan det gikk til er høyst uklart og helt sikkert ufortjent. God på reiseregninger og bonusutbetalinger til styret, dårlig på moral, IT og inspirerende lederskap. Fikk sparken og en romslig fallskjerm, men streifer fortsatt rundt i korridorene som en syvende far i huset.
* **Birger** er den nye sjefen, han er en skikkelig sjefsbroiler som ankommer firmaet med stor endringsvilje og nye ideer innsvøpt i oppdatert næringslivssvada.
* **Thorsen** har den utsatte posisisjonen som mellomleder, og er den som holder skuta flytende. Thorsen vet hva som kreves, krummer nakken i motvinden og leverer samvittighetsfullt varene – dag etter dag. 
* **Kalle** er småbarnsfar og tøffelhelt, og synes det meste går på skinner. Det er i motbakke det går oppover!
* **Linn** er prosjektleder, og skyteskive for opptil flere av Kjells fordommer, noe som ikke ser ut til å plage henne i nevneverdig grad. Er jevnt over Kjell overlegen, og stort sett i stand til å parkere han som hun vil.  
* **Kim** er fornuftig, hever lønna si og henger greit med på alt. Opptrer forbausende tålmodig overfor Kjell – kan nesten virke som han får betalt for dette.
* **Terje** er sivilingeniør som, etter eget utsagn, kan alt.
* **Gunnar** er IT-guru og har avlagt troskapsed til Android. Han er kler seg i dongeri og T-skjorte, og er allergisk mot alt som har med Apple å gjøre.
* **Bodil** er resepsjonist sammen med Gunn.
* **Gunn** er resepsjonist sammen med Bodil og sammen har de svært mange sykedager.

## Utgivelser i Norge
### Blad

Åtte nummer i året. Ett årsabonnement er inkludert ved kjøp av et eksklusivt aksjebrev i KjellTech – Norges største enkeltpersonskonsern.
* *Lunch* #1–5 /2013, første nummer utgitt 24. juni 2013
* *Lunch* #1–8 / 2014
* *Lunch* #1–8 / 2015
* *Lunch* #1–10 / 2016
* *Lunch* #1–10 / 2017
* *Lunch* #1–10 / 2018
* *Lunch* #1–10 / 2019
* *Lunch* #1–10 / 2020
* *Lunch* #1–10 / 2021
* *Lunch* #1–10 / 2022
* *Lunch* #1–10 / 2023
* *Lunch* #1–8 / 2024
* *Lunch* #1–  / 2025

### Album / julealbum
# *K-O-M-I-N-U-K-I-S-J-O-N* (2011)
# *Angry Kjell* (2012)
# *Team Spirit* (2012
# *Julebords of Norway* (2012)
:* *Menn som stjeler fra geiter * (julealbum 2013)
:* *Kongen på haugen* (julealbum 2014)

:* *Wonderbaum* (julealbum 2015)
:* *Den utvalgte* (julealbum 2016)
:* *Siste gave i boks* (julealbum 2017)
:* *Sprø svor* (julealbum 2018)
:* *Tre nøtter for hovmesteren* (julealbum 2019)
:* *Juletorsken* (julealbum 2020)
:* *Jul med stil* (julealbum 2021)
:* *Bodils tacojul* (julealbum 2022)
:* *Kjell redder jula* (julealbum 2023)
:* *Hjelp, vi drar på juletur!* (julealbum 2024)

### Bøker
**Bokserie**
# *Sykt travelt* (25. august 2014)
# *Ikke jobb mens jeg forstyrrer* (2015)
# *Godt forslag, men nei* (2016)
# *Hva var det jeg sa?* (2017)
# *Ikke for å være negativ* (2017)
# *Du jobber, vi ordner resten* (2018)
# *Kan vi ta det på mandag?* (2018)
# *Den mailen har jeg ikke fått* (2019)
# *Har du to minutter?* (2019)
# *Sett meg på kopi* (2020)
# *Jeg legger meg flat* (2020)
# *Du er mjuta* (2021)
# *Jobber med saken* (2021)
# *Bare start møtet uten meg* (2022)
# *Endringsglede* (2022)
# *Den nye normalen* (2023)
# *Da var det helg* (2023)
# *Bare trykk godta på alt* (2024)
# *Så tar vi det bare derfra* (2025)

**Andre**
* *Business in Norway*, softcover (2022)
* *Velkommen til arbeidslivet* (2024)
* *Den lille boka om shitty ledelse* (2025)

### Minibøker
* *En liten bok om gode kolleger* (2012)
* *Bra jobba, pappa!* (2019)

### Giveaway
* *Lunch* – Raptus tegneseriefestival (2011)
* *Gå aldri under en karrierestige!* – bilag til *[[Mann (tidsskrift)|Mann]]* (2014)
* *Lunch* – Offshore Northern Seas (2014)
* *Lunch* – bilag til *[[Mann (tidsskrift)|Mann]]* (2015)
* *Brød og sirkus* – Coop og som bilag til *[[Pondus (tegneserieblad)|Pondus]]* (2016)
* *Lunch*, minibok – *[[Dagens Næringsliv]]* (2017)
* *Nico spesial* – utgitt til utstillingen *Godt forslag, men nei* (2016)
* *Lunch* – Aker BP (2018)
* *Overraskende mye*, minibok – AJ Produkter (2019)
* *Lunch* – Den Norske Legeforening (2022)

### Kalender

**Veggkalender**
* Kalender for 2013
* Kalender for 2014
* Kalender for 2015
* Kalender for 2016
* Kalender for 2017
* Kalender for 2018
* Kalender for 2019
* Kalender for 2020
* Kalender for 2021
* Kalender for 2022
* Kalender for 2023
* Kalender for 2024
* Kalender for 2025

**Bordkalender**
* Kalender for 2018
* Kalender for 2019
* Kalender for 2020
* Kalender for 2021
* Kalender for 2022
* Kalender for 2023
* Kalender for 2024
* Kalender for 2025

### Utstillinger
* *Sykt travelt – striper og tegninger*, Møteplassen, Sølvberget bibliotek og kulturhus, 11. – 31. januar 2014
* *Godt forslag, men nei*, R21, Grafill, 21. september – 16. oktober 2016

## Referanser


## Eksterne lenker
* 
*  Strand Comics (forlag)
*  *[http://www.minetegneserier.no/htmldb/f?p=100:3:::::P3_SERIER_ID:1506&cs=1501D4D0A97DB0AA2CDBE4BA1BB72AA36 Lunch]* på Minetegneserier
*  *[http://tv.nrk.no/serie/norge-rundt/dvnr04001514/11-04-2014#t=9m42s/ Lunch]* på *[[Norge Rundt]]*
*  *[http://comicwiki.dk/wiki/Lunch Lunch]* på ComicWiki